Драго Попов
Великден

chitanka.info

Зададе се Великден

през полята зелените.

Гледай радост невидена

по лицата засмените.

Майки месят краваите,

моми стягат премяните.

Щом мръкне, да знаете,

ще забият камбаните.

И ще пеят сред нощите

песни чудни, нечувани.

Хайде, палете свещите,

цели пости сънувани!

Да посрещнем Великдена

със яйцата червените;

с радост чиста невидена —

във сърцата засмените!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.